stanford-oval/wikipedia huggingface dataset:
Constantin Prezan

Constantin Prezan
Constantin Prezan (27. tammikuuta 1861 Butimanu – 27. elokuuta 1943 Bukarest) oli romanialainen sotapäällikkö, joka toimi Romanian armeijan ylipäällikkönä ensimmäisen maailmansodan loppuvaiheessa.
Prezan suoritti sotilaskoulutuksensa Romaniassa ja Ranskassa. Hän palveli aluksi Romanian pääesikunnassa ja myöhemmin kuningas Ferdinand I:n adjutanttina. Kun Romania liittyi ensimmäiseen maailmansotaan elokuussa 1916 ympärysvaltojen puolelle, Prezan nimitettiin komentamaan neljättä armeijaa, joka hyökkäsi Itävalta-Unkarille kuuluneeseen Transylvaniaan. Arthur Arz von Straussenburgin komentama Itävalta-Unkarin ensimmäinen armeija kuitenkin ajoi lokakuun alkuun mennessä romanialaiset takaisin Karpaattien yli ja seuraavan vuoden aikana itävaltalaiset ja saksalaiset valtasivat suurimman osan Romaniasta. Prezan nimitettiin joulukuussa 1916 pääesikunnan päälliköksi ja vuotta myöhemmin myös asevoimien ylipäälliköksi, kun kuningas Ferdinand luopui ylipäällikkyydestä. Pian sen jälkeen Romania joutui solmimaan keskusvaltojen kanssa raskaan aselevon ja Bukarestin rauhansopimuksen.
Romania liittyi uudelleen sotaan hieman ennen sen päättymistä 10. marraskuuta 1918 ja miehitti seuraavana vuonna Transylvanian. Prezan jatkoi ylipäällikkönä aina vuoteen 1920. Kuningas Kaarle II:n valtaistuimelle nousuun vuonna 1930 liittyneen poliittisen kriisin yhteydessä Prezan kutsuttiin vielä takaisin palvelukseen ja ylennettiin sotamarsalkaksi. Kuningas antoi hänelle tehtävän muodostaa maahan uusi hallitus, missä hän ei kuitenkaan onnistunut. Hän vetäytyi pian sen jälkeen eläkkeelle.
Aiheesta muualla

Kuvia tai muita tiedostoja aiheesta Constantin Prezan Wikimedia Commonsissa
Chemically Imbalanced

| Chemically Imbalanced Ying Yang Twins |
| --- | --- | --- |

Studioalbumin tiedot
 Äänitetty : 2005–2006
 Julkaistu: 28. marraskuuta 2006
 Tuottaja(t): Mr. Collipark, Wyclef Jean, Jerry Wonda
 Tyylilaji: southern hip hop
 Kesto: 60.05
 Levy-yhtiö: TVT
Listasijoitukset
  Billboard 200: 40.
Ying Yang Twinsin muut julkaisut
| U.S.A. Still United 2005 | Chemically Imbalanced 2006 | The Official Work 2008 |
Singlet albumilta Chemically Imbalanced
 ”Dangerous” Julkaistu: 14. lokakuuta 2006  ”Jigglin’” Julkaistu: 2006  ”1st Booty on Duty” Julkaistu: 2006
Chemically Imbalanced on rap-duo Ying Yang Twinsin viides studioalbumi. Albumi julkaistiin Yhdysvalloissa 28. marraskuuta 2006.
Ilmestymisviikollaan albumi sijoittui sijalle 40 Billboard 200-listalla 36 000 kappaleen myynnillään. Albumia on myyty maailmanlaajuisesti vain 120 000 kappaletta.[lähde? ]
Kappaleet

Intro – 1.04
Keep on Coming – 3.59
1st Booty on Duty – 3.19
Jack It Up – 3.53 (feat. Taurus)
Jigglin' – 3.24
Take It Slow – 4.19 (feat. Los Vegaz)
Patron – 0.27 (skit)
Big Boy Liquor – 4.31 (feat. K.T. & Huggy)
Smoke Break – 0.20 (skit)
Collard Greens – 5.01
Water – 3.58
Dangerous – 4.20 (feat. Wyclef Jean)
Family – 4.23
Friday – 5.25
Leave – 3.20
One Mo for the Road – 1.37 (skit)
Open – 3.34
In This Thang Still – 3.11
Arvostelut

Allmusic:
Rolling Stone:
DECnet

DECnet on Digital Equipment Corporationin 1970-luvun puolivälissä kehittämä kaupallinen tietoliikenneprotokollapino. Toisin kuin monet aikalaisensa, jotka mahdollistivat lähinnä päätteiden verkottamisen keskustietokoneisiin, DECnet suunniteltiin tietokoneiden väliseen suoraan kommunikointiin. Protokollan ensimmäinen versio julkaistiin vuonna 1975 PDP-11-minitietokoneille. DECnetin kehitti Stu Wecker vuonna 1974 tavoitteena Digitalin suurtietokoneiden ja minitietokoneiden yhdistäminen. Alkuperäinen rakenne muistutti ARPANETiä, mutta merkittävä ero oli ettei erillisiä koneita pakettikytkentään tarvittu. DECnetistä esiteltiin useita versioita.
Pinossa on useita kerroksia OSI-mallin tapaan. Protokollia ovat NSP (Network Services Protocol), DAP (Data Access Protocol), NCP (Network Control Program), NICE (Network Information and Control Exchange) ja MOP (Maintenance Operation Protocol).
DECnet ja IBM:n SNA olivat vahvoilla yritysverkoissa 1980-luvulla, jolloin oli kovaa kilpailua useiden protokollien välillä.
DECnetiä käytettiin muun muassa VAX-koneissa.
Vuonna 1983 julkaistu Phase IV DECnet on tuettu Linuxissa.
Aiheesta muualla

Protocols.com: DECnet (englanniksi)
Cisco.com: DECnet (Arkistoitu – Internet Archive) (englanniksi)
Routing DECnet (englanniksi)
Contrisson

| Contrisson |
| --- | --- |
 Kunnantalo
 vaakuna
 Contrisson
 Koordinaatit: 48°48′12″N, 4°57′23″E 
Valtio:  Ranska
Alue:  Grand Est
Departementti:  Meuse
Arrondissementti:  Bar-le-Duc
Pinta-ala:  
 – Kokonaispinta-ala:  11,82 km²
Väkiluku (2017):  817
Aikavyöhyke:  UTC+1
Postinumero:  55800
Suuntanumero(t):  55125
Infobox OKVirheellinen NIMI-arvo: 
Contrisson on kunta Koillis-Ranskassa Meusen departementissa Grand Estin alueella. Kunnassa asui 817 asukasta vuonna 2017 ja sen pinta-ala on 11,82 neliökilometriä.
Contrissonin väkiluku on kasvanut 91 asukkaalla vuodesta 2007, jolloin kunnassa asui 726 asukasta. Vuonna 2012 kunnan väkiluku oli 752, eli siellä asui 65 asukasta vähemmän kuin vuoden 2017 väestönlaskennassa.
Kuvia

Katukuvaa
Kirkko
Katukuvaa
Aiheesta muualla

Kuvia tai muita tiedostoja aiheesta Contrisson Wikimedia Commonsissa
Contramaestre (1869)

| Contramaestre |
| --- | --- |

Aluksen vaiheet
Rakentaja:  Brooklyn, New York
Kölinlasku:  18. toukokuuta 1869
Laskettu vesille:  13. heinäkuuta 1869
Tekniset tiedot
Uppouma:  179 t
Pituus:  32,51 m
Leveys:  6,76 m
Syväys:  1,95 m
Koneteho:  136 ihp
Nopeus:  8 solmua
Miehistöä:  35
Aseistus
Aseistus:  1 × MLR 130 mm 60 naulan -tykki
Contramaestre oli Espanjan laivaston vuonna 1869 valmistunut puurunkoinen Activo-luokan tykkivene.
Valmistus

Alus tilattiin Brooklynistä New Yorkista, missä köli laskettiin 18. toukokuuta 1869. Alus laskettiin vesille 31. heinäkuuta. Aluksen valmistuskustannukset olivat 242 500 pesetaa ($48 500)
Palvelus

Kuuban kapinan alkaessa alus operoi Kuuban rannikolla, jossa se osallistui huhtikuussa 1870 maihinnousuun lähellä Punta Tarquinoa. Alus poistettiin laivaston alusluettelosta vuonna 1897. Espanjan-Yhdysvaltain sodan alkaessa alus oli Cienguegosissa päällikkönään luutnantti Lahera. Alus oli huonossa kunnossa ja se romutettiin 1898.
David Zubik

David Zubik
David Allen Zubik (s. 4. syyskuuta 1949 Sewickley) on yhdysvaltalainen roomalaiskatolinen piispa. Hänet vihki papiksi Pittsburghin hiippakuntaan Vincent Martin Leonard 3. toukokuuta 1975. Hänet nimitettiin Pittsburghin vihkipiispaksi sekä Jamestownin titulaaripiispaksi 18. helmikuuta 1997, ja piispaksi vihkiminen seurasi 6. huhtikuuta. Pääkonsekraattorina toimi Donald William Wuerl, jota avustivat Nicholas Carmen Dattilo ja Thomas Joseph Tobin.
Zubik sai 10. lokakuuta 2003 nimityksen Green Bayn piispaksi, jonka virkaan hänet asetettiin 12. joulukuuta. Hänet nimitettiin 18. heinäkuuta 2007 Pittsburghin piispaksi, ja hänet asetettiin uuteen virkaansa 28. syyskuuta.
Daukšiai (Skuodas)

Daukšiai on kylä Skuodasin kunnallispiirissä, Klaipėdan läänissä, Luoteis-Liettuassa lähellä Latvian rajaa. Vuonna 2001 kylässä asui 601 asukasta.
Kylän sijainti kartalla
Apilaperhe

Apilaperhe on perhemuoto, jossa lapsi tai lapset ovat eri perheyksikköjen yhteisiä lapsia. Apilaperhe on yksi sateenkaariperheen muodoista, ja se tunnetaan myös terminä kumppanuusvanhemmuus.
Apilaperhe on perhe, joka muodostuu kahdesta perheestä, joilla on yhteisiä lapsia. Apilaperhe voi olla niin kutsuttu kolmiapilaperhe, jossa on kolme vanhempaa – esimerkiksi naispari ja yksi mies. Neliapilaperheessä on puolestaan neljä vanhempaa, esimerkiksi naispari ja miespari. Apilaperheessä voi olla myös vain kaksi vanhempaa, esimerkiksi yhteisen lapsen hankkineet ystävykset. Apilaperheessä kaikki vanhemmat ovat lapsen tai lasten sosiaalisia vanhempia, mutta lainsäädännön puitteista johtuen vain maksimissaan kaksi heistä voi olla juridisesti vanhempia. Sana apila viittaa apilan lehtiin ja siihen, että perheen vanhemmuus jaetaan niin kuin apilassa on lehtiä.
Claudia Cardinale

| Claudia Cardinale |
| --- | --- |
 Claudia Cardinale elokuvan Vaaleanpunainen pantteri kuvauksissa vuonna 1963.
Henkilötiedot
Koko nimi:  Claude Joséphine Rose Cardin
Syntynyt: 15. huhtikuuta 1938 (ikä 86) Tunis, Tunisia
Ammatti:  näyttelijä
Näyttelijä
Aktiivisena:  1958–
Merkittävät roolit:   ”prinsessa Dala”  Vaaleanpunainen pantteri  ”Claudia”  8½  ”Jill McBain”  Huuliharppukostaja 
Aiheesta muualla
official-claudiacardinale.com
IMDb 
Elonet
AllMovie
Svensk Filmdatabas
Claudia Cardinale, syntymänimeltään Claude Joséphine Rose Cardin, (s. 15. huhtikuuta 1938 Tunis, Tunisia) on tunisialais-italialainen näyttelijä. Hänet tunnetaan parhaiten rooleistaan elokuvissa 8½ (1963) ja Huuliharppukostaja (1968).
Nuoruus

Claudia Cardinale syntyi Tunisiassa La Gouletten esikaupungissa Tunisin liepeillä. Hänen äitinsä oli Tunisiassa syntynyt italialainen ja isänsä puolestaan Sisiliasta Tunisiaan muuttanut italialainen. Tunisiassa Cardinale puhui ranskaa ja arabiaa äidinkielenään ja oppi omien sanojensa mukaan puhumaan italiaa vasta 18-vuotiaana. [lähde? ]
Ura

Vuonna 1957 Cardinale osallistui Most Beautiful Italian Girl in Tunisia -kauneuskilpailuun ja voitti sen. Kilpailun johdosta hän alkoi saada pieniä rooleja elokuvista ja teki debyyttinsä vuoden 1958 tunisialais-italialaisessa elokuvassa Goha. 1960-luvulla Cardinale esiintyi useissa italialaisissa ja eurooppalaisissa elokuvissa, ja hänen kenties tunnetuimmat roolinsa ovat tältä ajalta. Vuonna 1963 hän esiintyi Federico Fellinin ohjaamassa elokuvassa 8½ ja viisi vuotta myöhemmin vuonna 1968 Sergio Leonen ohjaamassa italowesternissä Huuliharppukostaja. Cardinale on tehnyt uraa pääasiassa Euroopassa, mutta on esiintynyt myös muutamissa elokuvissa Hollywoodissa kuten Vaaleanpunainen pantteri (1963), Areenan hurjapäät (1964), Agenttien verkossa (1965) ja Saalistajat (1966). Cardinale näyttelee yhä ja hän on ollut 2000-luvulla mukana useissa italialaisissa ja eurooppalaisissa tuotoksissa lähes vuosittain.[lähde? ]
Yksityiselämä

Cardinale oli vuosina 1966–1975 naimisissa italialaisen elokuvatuottajan Franco Cristaldin kanssa. Sittemmin hän on seurustellut Pasquale Squitierin kanssa. Cardinalella ja Squitierilla on kaksi lasta. Toinen lapsista on Cardinalen aiemmasta suhteesta ja Squitierin myöhemmin adoptoima. Cardinale on Unescon hyvän tahdon lähettiläs. [lähde? ]
Valikoitu filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1959 | Nokkelat pankkirosvot | Audace colpo dei soliti ignoti |  |
| 1960 | Rocco ja hänen veljensä | Rocco e i suoi fratelli | Ginetta |
| 1960 | Kaunis Antonio | Il bell’Antonio | Barbara Puglisi |
| 1960 | Ilotalo | La Viaccia |  |
| 1961 | Tyttö ja laukku | La ragazza con la vaglia | Aida |
| 1961 | Intohimo | Senilità |  |
| 1961 | Seikkailija Cartouche | Cartouche | Vénus |
| 1962 | Tiikerikissa | Il gattopardo |  |
| 1963 | Vaaleanpunainen pantteri | The Pink Panther | prinsessa Dala |
| 1963 | Buben tyttö | La ragazza di Bube |  |
| 1963 | 8½ | 8½ | Claudia |
| 1964 | Areenan hurjapäät | Circus World |  |
| 1964 | Välinpitämättömät | Gli indifferenti | Carla Ardengo |
| 1965 | Tuhon tähdet | Vaghe stelle dell’Orsa | Sandra Luzzatti |
| 1966 | Agenttien verkossa | Blindfold |  |
| 1966 | Kevytkenkäiset | Le fate  | Armenia |
| 1966 | Saalistajat | The Professionals | Maria |
| 1967 | Älä nostata laineita | Don't Make Waves | Laura Califatti |
| 1968 | Huuliharppukostaja | Once Upon a Time in the West | Jill McBain |
| 1969 | Punainen teltta | La tenda rossa | Valeria |
| 1972 | Mafian kostaja | La scoumoune |  |
| 1973 | Vihan päivät | Il giorno del furore | Anja |
| 1974 | Verisiteet | I guappi |  |
| 1977 | Hyvästi ja amen | Goodbye & Amen | Aliki |
| 1977 | Jeesus Nasaretilainen | Jesus of Nazareth |  |
| 1978 | Corleone | Corleone |  |
| 1979 | Pääkalloprikaati | Escape to Athena | Eleana |
| 1981 | The Salamander | The Salamander  | Elena Leporello |
| 1982 | Fitzcarraldo | Fitzcarraldo  | Molly |
| 1993 | Vaaleanpunaisen pantterin poika | Son of the Pink Panther | Maria |
Aiheesta muualla

Wikimedia Commonsissa on kuvia tai muita tiedostoja aiheesta .
Claudia Cardinale Internet Movie Databasessa. (englanniksi)
Claudia Cardinale Elonetissä.
Claudia Cardinale (2009).
Apila-ankeroinen

| Apila-ankeroinen> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Sukkulamadot Nemata
Luokka::  Chromadorea
Lahko::  Rhabditida
Heimo::  Anguinidae
Suku::  Ditylenchus
Laji::  dipsaci
Kaksiosainen nimi
 Ditylenchus dipsaci  (Kühn, 1857) 
Katso myös
   Apila-ankeroinen Wikispeciesissä   Apila-ankeroinen Commonsissa 
Infobox OKNimi-testi OK: 
Apila-ankeroinen,  varsiankeroinen eli sipulilahoankeroinen (Ditylenchus dipsaci) on ankeroisten heimoon [lähde? ] kuuluva sukkulamatolaji, joka elää puna- ja alsikeapilalla. Se on 1,0–1,5 millimetrin mittainen tuhoeläin, jota esiintyy paikoin Suomessa sekä Ruotsissa ja Tanskassa. Ankeroiselle alttiita apilalajeja ei voi viljellä saastuneessa maassa 8–10 vuoteen.
Claudio Reyna

Reyna Yhdysvaltain jalkapallomaajoukkueen harjoituksissa toukokuussa 2006.
Claudio Reyna (s. 20. heinäkuuta 1973 Livingston, New Jerseyn osavaltio, Yhdysvallat) on yhdysvaltalainen entinen jalkapalloilija. Hän toimi Yhdysvaltain maajoukkueen kapteenina ja on yksi maan tunnetuimmista jalkapalloilijoista. Keskikentällä pelanneen Reynan viimeinen seura oli Yhdysvaltain MLS-liigan Red Bull New York, johon hän siirtyi tammikuussa 2007 pelattuaan edelliset kymmenen vuotta Euroopassa. Hän lopetti uransa kesällä 2008.
Reyna pelasi opiskeluaikoinaan jalkapalloa Virginian yliopiston joukkueessa, jossa hän voitti Hermann Trophyn vuonna 1993 ja Missouri Athletic Clubin vuoden pelaajan palkinnon vuosina 1992 ja 1993. Kaudeksi 1995–1996 hän siirtyi Saksan Bundesliigan Bayer Leverkuseniin, jossa ei kuitenkaan saanut paljoa peliaikaa. Kaudet 1997–1999 Wolfsburgissa olivat menestyksekkäämpiä ja Wolfsburgissa hänestä tuli ensimmäinen yhdysvaltalainen eurooppalaisen suurseuran kapteeni. Tämän jälkeen Reyna siirtyi Skotlannin valioliigan Rangersiin, jossa hän pelasi lähes kolme vuotta (tammikuusta 1999 joulukuuhun 2001) ennen siirtymistään Englannin Valioliigan Sunderlandiin.
Lokakuussa 2002 Reyna loukkasi polvensa eturistisiteen ja vamma piti hänet pois kentiltä suurimman osan kaudesta 2002–2003. Kauden jälkeen Sunderland myi Reynan Manchester Cityyn, jossa vammat haittasivat häntä alkukaudesta, mutta kauden loppupuolella hän oli mukana avauskokoonpanossa. Hän pelasi Cityssä tammikuuhun 2007 saakka.
Reynan ensimmäinen maaottelu oli 15. tammikuuta 1994 Norjaa vastaan. Ensimmäinen maajoukkuemaali syntyi Moldovaa vastaan 20. huhtikuuta 1994. Kaikkiaan Reyna pelasi 112 maaottelua, joissa hän teki kahdeksan maalia. Reyna valittiin vuoden 1994 MM-kilpailuihin, mutta silloin hän ei pystynyt pelaamaan loukkaantumisen takia. Reyna pelasi MM-kilpailuissa 1998, 2002 ja 2006. Vuonna 2002 hän johti joukkueensa puolivälieriin, joissa Yhdysvallat hävisi Saksalle maalein 1–0. Reyna kuului Yhdysvaltain joukkueeseen myös vuoden 1996 olympialaisissa.
Aiheesta muualla

Kuvia tai muita tiedostoja aiheesta Claudio Reyna Wikimedia Commonsissa
Yhdysvaltain joukkue – Jalkapallon MM-kilpailut 1998
1 Friedel |
2 Hejduk |
3 Pope |
4 Burns |
5 Dooley |
6 Regis |
7 Wegerle |
8 Stewart |
9 Moore |
10 Ramos |
11 Wynalda |
12 Agoos |
13 Jones |
14 Preki |
15 Deering |
16 Sommer |
17 Balboa |
18 Keller |
19 Maisonneuve |
20 McBride |
21 Reyna |
22 Lalas |
Valmentaja Sampson
Yhdysvaltain joukkue – Jalkapallon MM-kilpailut 2002
1 Friedel |
2 Hejduk |
3 Berhalter |
4 Mastroeni |
5 O'Brien |
6 Regis |
7 Lewis |
8 Stewart |
9 Moore |
10 Reyna |
11 Mathis |
12 Agoos |
13 Jones |
14 Cherundolo |
15 Wolff |
16 Llamosa |
17 Beasley |
18 Keller |
19 Meola |
20 McBride |
21 Donovan |
22 Sanneh |
23 Pope |
Valmentaja Arena
Yhdysvaltain joukkue – Jalkapallon MM-kilpailut 2006
1 Howard |
2 Albright |
3 Bocanegra |
4 Mastroeni |
5 O'Brien |
6 Cherundolo |
7 Lewis |
8 Dempsey |
9 Johnson |
10 Reyna |
11 Ching |
12 Berhalter |
13 Conrad |
14 Olsen |
15 Convey |
16 Wolff |
17 Beasley |
18 Keller |
19 Hahnemann |
20 McBride |
21 Donovan |
22 Onyewu |
23 Pope |
Valmentaja Arena
Dallas Drake

| Dallas Drake |
| --- | --- |

Henkilötiedot
Syntynyt: 4. helmikuuta 1969 (ikä 55) Trail, Brittiläinen Kolumbia
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  vasen
Pituus:  183 cm
Paino:  84 kg
Pelaajaura
Pääsarjaura:  1992–2008
Seurat:  Detroit Red Wings St. Louis Blues Winnipeg Jets Phoenix Coyotes
NHL-varaus:  116. varaus, 1989 Detroit Red Wings
| Stanley Cup  |
| --- | --- | --- |
|  | Detroit Red Wings | 2008  |
Dallas Drake (s. 4. helmikuuta 1969 Trail, Brittiläinen Kolumbia) on kanadalainen entinen jääkiekkoilija, pelipaikaltaan hyökkääjä. Drake pelasi kauden 2007–2008 Detroit Red Wingsin riveissä.
Detroit Red Wings varasi Draken 1989 yliopistoliiga NCAA:sta kuudennella kierroksella numerolla 116. Drake aloitti NHL-uransa Detroitissa 1992. Drake pelasi Red Wingsin paidassa kolme kautta kunnes siirtyi Winnipeg Jetsiin. Uran parhaan kautensa Drake pelasi 1999–2000 tehden 45 pistettä 79:ssä ottelussa. Drake siirtyi St. Louis Bluesiin 2000–2001. Bluesissa Drake pelasi 6 kautta kunnes palasi Detroitiin, jossa sai uralleen ikimuistoisen lopun päästessään nostamaan Stanley Cupia.
Columbia Center

| Columbia Center |
| --- | --- |

Tiedot
Sijainti:   Seattle, Washington
Rakennettu:  1982-1985
Avajaiset:  2. maaliskuuta 1985
Tila:  valmis
Yritykset
Arkkitehti:  Chester Lindsey Architects
Omistaja:  Gaw Capital Partners
Tekniset tiedot
Kerroksia:  76
Korkeus
Antenni:  295 m
Kattokorkeus:  286 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Columbia Center (edellisiltä nimiltään Bank of America Tower, Columbia Seafirst Center) on 76-kerroksinen pilvenpiirtäjä Seattlen kaupungissa Washingtonissa, Yhdysvalloissa. Se on 295 metrin korkeudellaan kaupungin korkein rakennus. Se rakennettiin vuosien 1982 ja 1984 välillä arkkitehtitoimisto Chester L. Lindsey Architectsin suunnittelemana.
Aiheesta muualla

Wikimedia Commonsissa on kuvia tai muita tiedostoja aiheesta .
Structurae.de - Columbia Center
Emporis.com - Columbia Center
David Zauner

David Zauner
David Zauner (s. 9. huhtikuuta 1985 Leoben, Itävalta) on itävaltalainen mäkihyppääjä ja yhdistetyn kilpailija.
Zaunerin uran paras sijoitus yhdistetyn maailmancupissa on Sapporon yhteislähtökilpailun yhdeksäs tila tammikuulta 2005. Helmikuussa 2008 hän sijoittui urallaan toisen kerran kymmenen parhaan joukkoon Liberecin yhteislähtökilpailussa, jossa hänen sijoituksensa oli kymmenes. Zauner saavutti junioreiden maailmanmestaruuskilpailuissa 2003 sprintissä hopeaa, ja vuotta myöhemmin normaalikilpailussa sekä joukkuekilpailussa pronssia.
Kaudeksi 2009–2010 Zauner siirtyi mäkihyppääjäksi kilpaillen aluksi mäkihypyn Continental Cupissa. Mäkihypyn maailmancupissa hän kilpaili ensimmäisen kerran tammikuussa 2010 ja sijoittui ensimmäisessä kilpailussaan Sapporossa yhdeksänneksi. Hänen paras sijoituksensa mäkihypyn maailmancupissa on neljäs sija Lillehammerista 12. maaliskuuta 2010, Oslosta 14. maaliskuuta 2010 ja Harrachovista 9. joulukuuta 2011. Lentomäen MM-kilpailuissa Planicassa 2010 hän oli kolmastoista.
Aiheesta muualla

Zaunerin kotisivut (Arkistoitu – Internet Archive) (saksaksi)
Anders Parviainen

Anders (Antti) Parviainen (29. joulukuuta 1848 – lokakuussa 1887) oli suomalainen tukkukauppias.
Parviaisen vanhemmat olivat Juho Ollinpoika Parviainen (1808–1868) ja Walborg Parviainen (1808–1872). Hän oli naimisissa Olga Maria Kleinehin (s. 1854) kanssa jonka isä oli saksalaissyntyinen ravintoloitsija Louis Kleineh. Heidän lapsiaan olivat taidemaalari ja -graafikko Oscar Parviainen ja Olga Maria Matilda Adèle Parviainen (1879–1956) joka oli naimisissa liikemies Leopold Lerchen kanssa. Anders Parviaisen vanhempi veli oli kauppias ja teollisuusmies Johan Parviainen.
Parviainen perusti vuonna 1874 yhdessä A. W. Winterin kanssa paloöljyn ja suolan tukkukauppaa sekä siirtomaatavara- ja rautakauppaa harjoittaneen toiminimen Parviainen & Winter. Winterin kuoltua 1878 hänen tilalleen liikkeen osakkaaksi tuli K. H. Renlund ja liikkeen nimeksi muuttui A. Parviainen & Co. Parviainen ja Renlund eriyttivät liiketoimintansa 1884 jolloin siirtomaatavarakauppa jäi Parviaiselle ja rautakauppapuoli siirtyi Renlundille. Renlund toimi kuitenkin edelleen A. Parviainen & Co:n öljyntuontiliikkeen johtajana 1887–1901 ja hän oli A. Parviainen & Co Oy:n toimitusjohtajana 1901–1908.
A. Parviainen & Co alkoi tuoda Suomeen 1800-luvun lopulla Nobel-yhtiön tuottamaa öljyä Bakusta ja yhtiöllä oli maahantuontia varten öljysäiliöt Helsingissä Sörnäisten satamassa. Öljyntuontia varten perustettiin sitten 1911 oma yhtiö Nobelin Öljyntuonti Oy Suomessa jonka öljyntuonti siirtyi 1920 Nobel-Standard Oy Suomessa-yhtiölle (vuodesta 1951 Oy Esso Ab) kun Yhdysvallat korvasi Venäjän öljyn tuontimaana.
A. Parviainen & Co:n toiminta päättyi 1928 mutta tukkukaupan harjoittaminen oli jo loppunut aikaisemmin. Yhtiön toimitusjohtajina olivat K. H. Renlund vuoteen 1908 saakka ja hänen jälkeensä Parviaisen vävy Leopold Lerche. Yhtiö purettiin pian Lerchen kuoleman jälkeen.
Columbian jäätikkö (Alaska)

Columbian jäätikko huhtikuussa 2004.
Columbian jäätikkö on Alaskassa Prince William Sound -lahdessa sijaitseva jäätikkö. Se on noin 1 100 neliökilometrin laajuinen ja virtaa pääosin Chugachvuorilta etelään.
Columbian jäätikkö on ollut 1900-luvun lopulla maailman nopeimmin vetäytyviä jäätiköitä. Brittiläiset löytöretkeilijät olivat vuonna 1794 ensimmäisiä, jotka tutkivat Columbian jäätikköä. Silloin jäätikön pää ulottui Columbianlahdessa olevan pienen Heather Islandin edustalle. Siinä asemassa jäätikkö pysyi vuoteen 1980, jolloin se alkoi nopeasti vetäytyä. Jäätikkö oli parhaimmillaan noin 66 kilometriä pitkä, mutta vuonna 1995 sen pituus oli enää noin 58 kilometriä ja vuoden 2000 lopulla noin 55 kilometriä. Jäätikkö on menettänyt runsaassa kahdessakymmenessä vuodessa noin puolet paksuudestaan ja massastaan.
Columbian jäätikön vetäytyäessä alueelle on ollut huomattavia määriä jäävuoria. M/T Exxon Valdezin jouduttua onnettomuuteen vuonna 1989 aluksen vältellessä jäävuoria alueen tutkimiseen on käytetty paljon voimavaroja. Columbian jäätikkö onkin parhaiten tutkittuja rannikkojäätiköitä. Tieteilijät ovat keränneet jäätiköltä runsaasti informaatiota, jonka avulla he ovat pyrkineet ymmärtämään ilmaston lämpenemisen vaikutusta rannikkojäätiköihin.
Vuonna 2012 julkistetun tutkimuksen mukaan Columbian jäätikkö jatkaisi nopeaa vetäytymistään vuoteen 2020 saakka. Sen piti silloin saavuttaa vakaampi tila, kun jäätikön pää saapuu matalamman veden alueelle. Jäätikön pituus on tuolloin noin 42 kilometriä.
Aiheesta muualla

Kuvia tai muita tiedostoja aiheesta Columbian jäätikkö (Alaska) Wikimedia Commonsissa
Daniel Gregory Mason

Daniel Gregory Mason noin vuonna 1915
Daniel Gregory Mason (20. marraskuuta 1873 Brookline, Massachusetts – 4. joulukuuta 1953 Greenwich, Connecticut) oli yhdysvaltalainen säveltäjä. Hän kuului merkittävään muusikkosukuun: hän oli virsisäveltäjä Lowell Masonin lapsenlapsi, ja pianonvalmistaja Mason and Hamlinin perusti hänen isänsä Henry Mason, jonka veli oli säveltäjä William Mason.
Masonia opettivat John Knowles Paine, George Chadwick, Percy Goetschius ja Vincent d'Indy. Hän työskenteli vuosikymmeniä Columbian yliopistossa.
Masonin ensimmäinen opus oli valssien kokoelma pianolle. Pianomusiikin lisäksi hänen tuotantoonsa kuuluu muun muassa kolme sinfoniaa, alkusoitto Chanticleer (1926) ja lauluja. Hän sai vahvoja vaikutteita Saksan romantiikan ajan säveltäjiltä ja jokin verran modernismista. Hän kirjoitti useita esseitä ja oppaita.
Aiheesta muualla

Britannica Online Encyclopedia: Daniel Gregory Mason (American composer) (englanniksi)